საქართველოს პრეზიდენტის 

ბრძანებულება №222 

1996 წლის 16 მარტი 
ქ. თბილისი 
საქართველოს რკინიგზის დეპარტამენტის ფინანსური კრიზისიდან გამოყვანის ზოგიერთ გადაუდებელ ღონისძიებათა შესახებ 

საქართველოს რკინიგზის დეპარტამენტის ფინანსური კრიზისიდან გამოყვანისა და მუშაობის ნორმალური პირობების შექმნის მიზნით: 

1. მაკონტროლებელი ორგანოების მიერ დარიცხული ბიუჯეტის კუთვნილი გადასახადები და გასული წლების მოგების გადასახადი დეპარტამენტს ჩაეთვალოს გადახდილად საქართველოს რესპუბლიკის მინისტრთა კაბინეტის 1994 წლის 8 ივნისის №435 დადგენილების თანახმად ტვირთზიდვის ტარიფების შემცირებით მიღებული ზარალის ბიუჯეტიდან ასანაზღაურებელი 10.6 მილიონი ლარის ფარგლებში, ხოლო ბიუჯეტის დარჩენილი დავალიანების დაფარვა განხორციელდეს 1999 წლის 1 იანვრიდან. 

2. საქართველოს რკინიგზის დეპარტამენტისათვის ბიუჯეტიდან ასანაზღაურებელი თანხა 10.6 მილიონი ლარის ფარგლებში საქართველოს ფინანსთა სამინისტრომ (დ. იაკობიძე) ასახოს ბიუჯეტის შემოსვლებსა და ხარჯებში. 

ე. შევარდნაძე 
